หุ้นไทยปิดตลาดบวก 5.45จุด
หุ้นปิดงวดครึ่งปีให้ผลตอบแทน 4.30% ปิดตลาดบวก 5.45 จุด ซื้อขาย
29 ต.ค. 2565

หุ้นปิดงวดครึ่งปีให้ผลตอบแทน 4.30% ปิดตลาดบวก 5.45 จุด ซื้อขาย
ดัชนีตลาดหุ้นไทยปิด วันสุดท้ายของงวดครึ่งปีสิ้นสุด 28 มิ.ย.2556  ที่ ระดับ 1,451.90 จุด เพิ่มขึ้น 5.45 จุด หรือ 0.38% มีมูลค่าการซื้อขาย 58,915.73  ล้านบาท
หลักทรัพย์ที่มีการซื้อขายสูงสุด 5 อันดับได้แก่
1.INTUCH ปิดที่ 87.00 บาท เพิ่มขึ้น 3.25 บาท มูลค่าการซื้อขาย 3,930.98  ล้านบาท
2.ADVANC ปิดที่ 282.00 บาท เพิ่มขึ้น 1.00 บาท มูลค่าการซื้อขาย 3,283.02  ล้านบาท
3.BAY ปิดที่ 35.50 บาท เพิ่มขึ้น 1.25 บาท มูลค่าการซื้อขาย 2,744.17 ล้านบาท
4.KBANK ปิดที่ 191.00 บาท เพิ่มขึ้น 5.00 บาท มูลค่าการซื้อขาย 2,707.61 ล้านบาท
5.KTB ปิดที่ 20.30 บาท เพิ่มขึ้น 0.60 บาท มูลค่าการซื้อขาย 2,551.77 ล้านบาท
ทั้งนี้หุ้นไทยให้ผลตอบแทนในงวดครึ่งปีแรกที่ ระดับ 4.30%เมื่อเปรียบเทียบกับสิ้นปี 2555 ที่ดัชนีปิดที่ 1,391.95 จุด และให้ผลตอบแทนติดลบ 6.99 %เมื่อเปรียบเทียบกับช่วงสิ้นไตรมาสแรกปี 2556 ที่ดัชนีปิดเมื่อสิ้นงวดที่ 1,561.06 จุด
นักวิเคราะห์บล.เอเซียพลัส กล่าวว่า หุ้นไทยพุ่งขึ้นตามตลาดหุ้นต่างประเทศหลังจากนักลงทุนต่างชาติหวนกลับเข้ามาซื้อตลาดหุ้นทั่วภูมิภาคเพื่อปิดงวดบัญชี ซึ่งจะเห็นว่าตลาดหุ้นต่างๆปรับตัวเพิ่มขึ้นแถมทั้งสิ้น
การลงทุนจากต่างประเทศยังเป็นไปในเชิงบวก แต่ในประเทศกลับเริ่มมีบรรยากาศเชิงลบปกคลุมมากขึ้น โดยเฉพาะประเด็นคำสั่งศาลปกครองต่อโครงการจัดการน้ำ ที่อาจส่งผลกระทบในหลายๆมิติ ไม่ว่าจะเป็นต่อบริษัทจดทะเบียนที่เกี่ยวข้อง หรือต่อเสถียรภาพของรัฐบาล อีกทั้งปัญหาจากโครงการรับจำนำข้าว ล่าสุดสหรัฐก็ได้สั่งกักข้าวที่ส่งออกจากไทยไว้ที่ท่าเรือเพื่อทำการตรวจสอบคุณภาพ ตรงนี้หากบานปลายอาจกระทบต่อภาพการส่งออกโดยรวม เหล่านี้อาจเป็นอุปสรรคที่ทำให้ SET Index เคลื่อนไหวฟื้นตัวยากมากขึ้นในระยะสั้น-กลาง